Դպրոց (ամսագիր)

«Դպրոց», ամսագիր։ Լույս է տեսել 1874-1876 թվականներին, Էջմիածնում։ Խմբագիր՝ Վահան Բաստամյանց։

«Դպրոց»-ն արևելահայ առաջին մանկավարժական պարբերականն էր։ Տպագրել է դպրոցական հրահանգներ ու տեղեկություններ, դասագրքերի գրախոսականներ, աշխարհագրական ու բնագիտական լուրեր, նշանավոր մարդկանց կենսագրականներ, գրական նյութեր աշակերտական ընթերցանության համար։ Լուսաբանել է առաջավոր մանկավարժական մեթոդներ։

«Դպրոց»-ը կյանքի բարեփոխման միջոց է համարել լուսավորության տարածումը և զգալի դեր է կատարել կրթության բարելավման գործում։ Աշխատակցել են Ղ․ Աղայանը, Ս․ Մանդինյանը, Ա․ Մեդրակյանը, Ս․ Բաբայանը և ուրիշներ։

Ծանոթագրություններ 

Հայաստանի ամսագրեր
Հայկական մանկավարժական պարբերականներ
Հայկական գրական պարբերականներ
Պարբերականներ այբբենական կարգով